Source: http://dynasty.kittila.fi/cgi/DREQUEST.PHP?page=meetingitem&id=20181654-1
Timestamp: 2020-04-03 19:44:11+00:00
Document Index: 1677984

Matched Legal Cases: ['§ 114', '§ 65', '§ 210', '§ 56', 'kko ', 'kko ']

Pöytäkirja 06.09.2018/Pykälä 114
Tehtävien delegointi rakennus- ja ympäristölautakunnalta ympäristötarkastajalle
RakYmplk 06.09.2018 § 114
Kunnanvaltuusto on päättänyt kokouksessaan 18.6.2018 §:n 41 kohdalla Rakennus- ja ympäristölautakunnan esityksestä (RakYmplk 24.05.2018 § 65) ja kunnanhallituksen esityksestä (Khall 12.06.2018 § 210) perustaa ympäristötarkastajan määräaikaisen viran ajalle 1.8.2018-31.1.2020.
Kittilän kunnanvaltuuston 19.6.2017 § 56 hyväksymän ja 25.7.2017 voimaantulleen Kittilän kunnan hallintosäännön osan 33 § "Teknisen lautakunnan sekä rakennus- ja ympäristölautakunnan tehtävät ja toimivalta" mukaan rakennus- ja ympäristölautakunta vastaa 1. rakentamisen ja muiden ympäristöön kohdistuvien toimenpiteiden valvonnasta, 2. ympäristösuojelun valvonnasta ja edistämisestä sekä käyttää edellä mainituissa laeissa ja niiden nojalla annetuissa asetuksissa ja muissa määräyksissä kunnalliselle toimielimelle määrättyä ratkaisu- ja toimivaltaa lukuun ottamatta MRL pykäliä 7, 38, 53, 60, 69, 70, 84-86, 90, 91, 97, 105-112, 172, 194 sekä 137 a. Osan 35 §:n "Toimivallan edelleen siirtäminen" mukaan toimielin voi siirtää sille luvussa 5 "Toimielinten tehtävät ja toimivallan jako" määrättyä toimivaltaa edelleen alaiselleen viranomaiselle.
Jotta ympäristötarkastaja pystyy hoitamaan virkatehtäväänsä, Kittilän kunnan ympäristönsuojeluviranomaisena toimivan Rakennus- ja ympäristölautakunnan tulee delegoida ympäristötarkastajalle valvonta- ja tarkastustehtäviä.
Esitän, että kunnan ympäristönsuojeluviranomainen eli rakennus- ja ympäristölautakunta delegoi seuraavat tehtävät ympäristösihteerin lisäksi myös ympäristötarkastajan viran haltijalle:
Päättää jätelain (646/2011) perusteella annettavasta alueen puhdistamismääräyksestä
Käyttää maa-aineslain (555/1981) 15 § mukaista ottamisen keskeyttämisoikeutta
Käyttää ympäristönsuojelulain mukaista tiedonsaanti- ja tarkastusoikeutta, toiminnan keskeyttämisoikeutta ja viranhaltijan väliaikaista määräysvaltaa
Viranhaltija voi tarvittaessa saattaa asian, joka hänellä on oikeus ratkaista, rakennus- ja ympäristölautakunnan käsiteltäväksi.
Pirkko Jauhojärvi esitti Hannu Kumpulaisen kannattamana, että esitys hyväksytään muuten, mutta delegointipäätös tehdään ympäristötarkastajan virkasuhteen ajaksi.
Pirkko Jauhojärven esitys hyväksyttiin yksimielisesti.